En kilometer, en kilometer,	<br/>
en kilometer frem, <br/>
Alle sekshundrede red<br/>
de ind i Dødens Dal.<br/>
”Fremad, lette brigade!<br/>
Angrib kanonerne”, råbte han.<br/>
Alle sekshundrede red<br/>
de ind i Dødens Dal.<br/>
<br/>
”Fremad, lette brigade!”<br/>
Mistede en enkelt modet?<br/>
Skønt kavaleristerne vidste,<br/>
at en chef her havde dummet sig,<br/>
stillede de ingen spørgsmål hertil.<br/>
De spurgte ikke: ”Hvorfor?”.<br/>
Deres job var blot at adlyde og dø.<br/>
Alle sekshundrede red<br/>
de ind i Dødens Dal.<br/>
<br/>
Der var kanoner til højre for dem<br/>
og kanoner til venstre for dem<br/>
samt kanoner ret forude.<br/>
Skudsalver tordnede dem i møde<br/>
fyldt med granater og kugler.<br/>
Modigt red de alle sekshundrede<br/>
frygtløse ind i Dødens gab og <br/>
Helvedets mund.<br/>
<br/>
Deres dragne sabler blinkede<br/>
da de svingede i luften og<br/>
huggede kanonererne ned.<br/>
Her angreb de en hær,<br/>
medens verden så til.<br/>
Indhyllet i krudtrøg<br/>
gennembrød de fjendens linjer.<br/>
Kosakker og russere<br/>
flygtede rystede og splittede<br/>
for sabelhuggene.<br/>
Derpå vendte rytterne tilbage, <br/>
men ikke længere sekshundrede. <br/>
<br/>
Der var kanoner til højre for dem<br/>
og kanoner til venstre for dem<br/>
samt kanoner ret bag dem.<br/>
Skudsalver tordnede dem i møde<br/>
fyldt med granater og kugler,<br/>
så heste og helte styrtede til jorden.<br/>
Af de som havde kæmpet så bravt	<br/>
gennem Dødens gab<br/>
og Helvedets mund<br/>
var kun halvdelen tilbage<br/>
af de seks hundrede som red ud. <br/>
<br/>
Hvordan skulle mindet om deres vilde ridt<br/>
nogensinde kunne falme?<br/>
Tænkte alle som så til.<br/>
Ære tilkommer det angreb de gjorde<br/>
og hæder vandt her den lette brigades<br/>
brave sekshundrede.
Historie